CELEX: 52014PC0668
Language: lt
Date: 2014-10-28
Title: Pasiūlymas TARYBOS SPRENDIMAS kuriuo patvirtinamos Europos plėtros fondo (EPF) komiteto darbo tvarkos taisyklės

|
			
		
		
		52014PC0668
		
			Pasiūlymas TARYBOS SPRENDIMAS kuriuo patvirtinamos Europos plėtros fondo (EPF) komiteto darbo tvarkos taisyklės /* COM/2014/0668 final - 2014/0310 (NLE) */
			
				
		
		
			
			   	AIŠKINAMASIS MEMORANDUMAS
2013 m. birželio 24 ir 26 d. pasirašytas
Taryboje posėdžiavusių valstybių narių vyriausybių
atstovų vidaus susitarimas dėl Europos Sąjungos pagalbos
finansavimo pagal 2014–2020 m. daugiametę finansinę
programą vadovaujantis AKR ir ES partnerystės susitarimu ir dėl
finansinės paramos skyrimo užjūrio šalims ir teritorijoms, kurioms
taikoma Sutarties dėl Europos Sąjungos veikimo ketvirtoji dalis
(toliau – Vidaus susitarimas). 
Užbaigus ratifikavimo procedūrą
Vidaus susitarimas įsigaliojo [data][1],
t. y. pirmąją mėnesio dieną praėjus vienam
mėnesiui po to, kai apie jo ratifikavimą praneša paskutinė
valstybė narė. 
Vidaus susitarimo 8 straipsnio
5 dalyje nustatyta, kad Taryba, remdamasi Komisijos pasiūlymu,
vieningai priima EPF komiteto darbo tvarkos taisykles. 
EPF komiteto darbo tvarkos taisyklių
projektu, pridedamu prie pasiūlymo dėl Tarybos sprendimo,
atsižvelgiama į 11-ojo EPF įgyvendinimo reglamento nuostatas,
visų pirma jo 14 straipsnį, taip pat į Komisijos vykdytos
supaprastinimo ir derinimo veiklos komitologijos srityje rezultatus,
įskaitant standartines darbo tvarko taisykles, Komisijos patvirtintas
vykdant šią veiklą[2].
Todėl Komisija siūlo, kad Taryba
priimtų pridedamą sprendimą.
2014/0310 (NLE)
Pasiūlymas
TARYBOS SPRENDIMAS
kuriuo patvirtinamos Europos plėtros
fondo (EPF) komiteto darbo tvarkos taisyklės
EUROPOS SĄJUNGOS TARYBA,
atsižvelgdama į Europos Sąjungos
sutartį ir Sutartį dėl Europos Sąjungos veikimo, 
atsižvelgdama į Taryboje
posėdžiavusių Europos Sąjungos valstybių narių
vyriausybių atstovų vidaus susitarimą dėl Europos
Sąjungos pagalbos finansavimo pagal 2014–2020 m. daugiametę
finansinę programą vadovaujantis AKR ir ES partnerystės
susitarimu ir dėl finansinės paramos skyrimo užjūrio šalims ir
teritorijoms, kurioms taikoma Sutarties dėl Europos Sąjungos veikimo
ketvirtoji dalis[3]
(toliau – Vidaus susitarimas),
atsižvelgdama į [data] Tarybos
reglamentą dėl 11-ojo Europos plėtros fondo įgyvendinimo[4] (11-ojo EPF
įgyvendinimo reglamentas),
atsižvelgdama į 2013 m. lapkričio 25
d. Tarybos sprendimą Nr. 2013/755/ES dėl užjūrio šalių
bei teritorijų ir Europos bendrijos asociacijos[5] (Užjūrio
asociacijos sprendimas),
atsižvelgdama į Europos Komisijos
pasiūlymą,
PRIĖMĖ ŠĮ
SPRENDIMĄ: 
1 straipsnis
Šiuo sprendimu patvirtinamos priede pateiktos
Europos plėtros fondo komiteto darbo tvarkos taisyklės.
2 straipsnis
Šis sprendimas įsigalioja jo paskelbimo Europos
Sąjungos oficialiajame leidinyje dieną.
Priimta Briuselyje
                                                                       Tarybos
vardu
                                                                       Pirmininkas
[1]               Įterpti 11-ojo EPF vidaus susitarimo
įsigaliojimo datą.
[2]               2011 m. vasario 16 d. Reglamentas
Nr. 182/2011 (OL L 55, 2011 2 28, p. 13);
standartinės darbo tvarkos taisyklės (OL L 206, 2011 7 12,
p. 11).
[3]               OL L 210, 2013 8 6, p. 1.
[4]               Įterpti nuorodą į 11-ojo EPF
įgyvendinimo reglamentą.
[5]               OL L 344, 2013 12 19, p. 1.
PRIEDAS
prie
Pasiūlymo dėl
TARYBOS SPRENDIMO
kuriuo patvirtinamos Europos
plėtros fondo komiteto darbo tvarkos taisyklės

EUROPOS PLĖTROS FONDO KOMITETO DARBO TVARKOS
TAISYKLĖS

1 straipsnis
Sudėtis
Europos plėtros fondo komitetą
(toliau – Komitetas) sudaro valstybių narių delegacijos (toliau –
delegacijos), o jam pirmininkauja Komisijos atstovas.
Europos investicijų banko (EIB)
stebėtojas dalyvauja Komiteto posėdžiuose, kai svarstomi su EIB
susiję klausimai.
Tarybos Generalinio sekretoriato atstovas posėdžiuose
dalyvauja stebėtojo teisėmis.
2 straipsnis
Klausimo
perdavimas Komitetui
Klausimas Komitetui perduodamas 11-ojo EPF
įgyvendinimo reglamente[1]
ir, kai tinkama, Užjūrio asociacijos sprendime nurodytais atvejais ir
vadovaujantis nustatyta tvarka. Atsižvelgiant į Užjūrio
asociacijos sprendimu[2]
suteiktas pareigas, Komitetas vadinamas EPF ir UŠT komitetu.
3 straipsnis
Posėdžio
rengimas
1.           Komiteto posėdį
rengia pirmininkas savo iniciatyva arba paprastosios komiteto narių
daugumos prašymu.
2.           Atitinkamų atsakomybės
sričių klausimams aptarti gali būti rengiami jungtiniai
posėdžiai su kitais komitetais.
4 straipsnis
Darbotvarkė
1.           Pirmininkas parengia
darbotvarkės projektą ir pateikia jį Komitetui.
2.           Darbotvarkėje atskirai
pateikiami:
(a)         
priemonių, kurias turi priimti Komisija,
projektas, dėl kurio Komiteto prašoma pateikti nuomonę pagal 11-ojo
EPF įgyvendinimo reglamento 14 straipsnyje nustatytą
procedūrą;
(b)         
kiti klausimai, skirti Komitetui susipažinti arba
tik pasikeisti nuomonėmis, pateikti pirmininko iniciatyva arba Komiteto
nario rašytiniu prašymu.
3.           Bet kuri delegacija gali
prašyti į Komiteto posėdžio darbotvarkę įtraukti kokį
nors punktą. Su tais punktais susijusi informacija gali būti
pateikiama žodžiu.
4.           Į darbotvarkę
įtraukiamas ankstesnio posėdžio protokolo tvirtinimas.
5 straipsnis
Komiteto
nariams pateiktini dokumentai
1.           Pirmininkas, atsižvelgdamas
į klausimo skubumą ir sudėtingumą, iš anksto ir likus ne
mažiau kaip 21 kalendorinei dienai iki posėdžio dienos Komiteto nariams
siunčia kvietimą į posėdį, darbotvarkės
projektą ir priemonių projektą, dėl kurio Komiteto prašoma
pateikti nuomonę. Kiti su posėdžiu susiję dokumentai, visų
pirma prie priemonių projekto pridedami dokumentai, jei įmanoma,
pateikiami tuo pačiu laikotarpiu.
Visi dokumentai pateikiami laikantis 15 straipsnio
2 ir 3 dalių.
2.           Tinkamai pagrįstais
atvejais pirmininkas savo iniciatyva arba Komiteto nario prašymu gali
sutrumpinti 1 dalyje nurodytą dokumentų pateikimo terminą.
Išskyrus ypač skubius atvejus, terminas yra ne trumpesnis nei septynios
kalendorinės dienos.
3.           Tinkamai pagrįstais
ypatingos skubos atvejais (tokiais, kaip rimtos ekonominės,
socialinės ir politinės aplinkybės, šalies gavėjos patirtos
stichinės nelaimės, humanitarinė krizė ar kitos panašaus
pobūdžio išorės aplinkybės, į kurias būtina labai
skubiai reaguoti) pirmininkas Komiteto nario prašymu arba savo iniciatyva gali
išimties tvarka nukrypti nuo 1 ir 2 dalyse nustatytų terminų.
4.           2 ir 3 dalys netaikomos
strategijos dokumentams ir daugiametėms orientacinėms programoms bei
jų koregavimui, atliktam pagal 11-ojo EPF įgyvendinimo reglamento 7
straipsnio 2 dalyje nurodytas laikotarpio vidurio ir pabaigos
peržiūras.
5.           Jei Komitetui pateikiami
priemonių projektai, kad Komitetas apie juos pareikštų nuomonę
žodinės procedūros tvarka, likus bent trims darbo dienoms iki
posėdžio dienos delegacijos raštu praneša Komiteto sekretoriatui apie
priemonių projektus, dėl kurių jie gali susitarti be
diskusijų, ir apie priemones, kurias reikėtų aptarti
posėdyje.
Delegacijos taip pat raštu ir per tą
patį terminą pateikia savo pastabas ir prašymus pateikti papildomos
informacijos.
Likus bent vienai dienai iki Komiteto
posėdžio Komisija, kai tik įmanoma, raštu pateikia papildomą
informaciją ir atsako į pastabas.
6.           Tinkamai pagrįstais
skubos atvejais Komisija taip pat gali taikyti 11-ojo EPF įgyvendinimo
reglamento 14 straipsnio 4 dalyje nurodytą procedūrą.
Tokiais atvejais pirmininkas, kad gautų Komiteto nuomonę, priemones
jam pateikia bent 14 dienų po jų priėmimo.
6 straipsnis
Programavimo
dokumentų perdavimas Jungtinei parlamentinei asamblėjai
Vadovaudamasis 11-ojo EPF įgyvendinimo
reglamento 7 straipsnio 1 dalimi, Komiteto sekretoriatas programavimo
dokumentus Jungtinei parlamentinei asamblėjai susipažinti perduoda tuo
pačiu metu, kai jie išsiunčiami Komiteto delegacijoms.
7 straipsnis
Komiteto
nuomonė
1.           Klausimą pateikus
svarstyti Komitetui, kad jis pateiktų savo nuomonę, jis aptariamas
laikantis reikalavimų ir tvarkos, nustatytų atitinkamai 11-ojo EPF
įgyvendinimo reglamento 14 straipsnio 3 ir 4 dalyse ir Vidaus
susitarimo 8 straipsnio 2 ir 3 dalyse.
2.           Jeigu nė vienas Komiteto
narys neprieštarauja, pirmininkas gali be oficialaus balsavimo priimti
sprendimą, kad Komitetas bendru sutarimu priėmė palankią
nuomonę dėl priemonių projekto.
3.           Kai taikoma žodinė
procedūra ir posėdžio metu daromas esminis priemonių projekto
pakeitimas arba jos papildomos naujais faktiniais elementais, pirmininkas savo
iniciatyva arba valstybės narės prašymu gali atidėti balsavimą
dėl kurio nors darbotvarkės punkto iki posėdžio pabaigos arba
kito posėdžio.
4.           Jei 3 dalyje
apibūdintomis aplinkybėmis pirmininkas nusprendžia neatidėti
balsavimo, kaip prašo viena (ar kelios) delegacija (-os), ta (-os) delegacija
(-os) gali pareikšti išlygą, kuri gali būti panaikinta ne vėliau
kaip per tris darbo dienas skaičiuojant nuo dienos po posėdžio.
Pasibaigus šiam terminui, Komiteto nuomonė užprotokoluojama kaip
galutinė. Komisija valstybėms narėms praneša apie
valstybės (-ių) narės (-ių),
kurios (-ų) delegacija (-os) Komitete pareiškė
išlygą, galutinę poziciją.
5.           Delegacijos prašymu
balsavimas dėl klausimo gali būti atidėtas, jeigu su
konkrečiu darbotvarkės punktu susiję dokumentai nariams nebuvo
nusiųsti laikantis 5 straipsnio 1 ir 2 dalyse nustatyto termino.
Tokiu atveju pirmininkas gali nuspręsti pratęsti konsultacijoms
skirtą laikotarpį, tačiau ne ilgiau kaip iki kito posėdžio
pabaigos. Prireikus gali būti taikoma šių darbo tvarkos
taisyklių 11 straipsnyje numatyta rašytinė procedūra.
Tačiau jei klausimas yra skubus, pirmininko
siūlymu arba Komiteto nario prašymu Komitetas paprastąja narių
dauguma gali nuspręsti palikti klausimą įrašytą
darbotvarkėje. 
6.           Nagrinėjant metines arba
daugiametes veiksmų programas bet kuri delegacija gali paprašyti, kad
projektas arba programa būtų išbraukti iš veiksmų programos.
Jeigu šiam prašymui pritaria blokuojanti delegacijų mažuma, kaip nustatyta
Vidaus susitarimo 8 straipsnio 3 dalyje siejant su jo
8 straipsnio 2 dalimi, Komisija patvirtina metinę veiksmų
programą neįtraukdama į ją atitinkamo projekto ar
programos. Išskyrus atvejį, kai Komisija, atsižvelgdama į
delegacijų nuomonę Komitete, nenori tęsti išbraukto projekto ar
programos, toks projektas arba programa vėliau dar kartą pateikiamas
Komitetui atskirai nuo metinės veiksmų programos kaip atskira
priemonė, kurią vėliau tvirtina Komisija, laikydamasi 11-ojo EPF
įgyvendinimo reglamento 14 straipsnyje nustatytos procedūros.
8 straipsnis
Pasikeitimas
nuomonėmis
1.           Kiekviena delegacija gali bet
kuriuo metu paprašyti Komisijos suteikti informaciją Komitetui ir surengti
pasikeitimą nuomonėmis dėl klausimų, susijusių su
11-ojo EPF įgyvendinimo reglamento 14 straipsnio 2 dalyje
apibūdintomis užduotimis. Pagal 11-ojo EPF įgyvendinimo reglamento
18 straipsnio 2 dalį valstybės narės prašymu Komitete
gali būti aptartas bet koks vertinimas, įskaitant rekomendacijas ir
tolesnius veiksmus.
2.           Po tokių
pasikeitimų nuomonėmis delegacijos gali parengti rekomendacijas,
į kurias atsižvelgia Komisija. Visi pasisakymai įtraukiami į
Komiteto posėdžio protokolą. Pasisakymas, kurį palaikė
kvalifikuota delegacijų dauguma, kaip nustatyta Vidaus susitarimo
8 straipsnio 3 dalyje, siejant su jo 8 straipsnio 2 dalimi,
įrašomas kaip rekomendacija.
9 straipsnis
Atstovavimas
ir kvorumas
1.           Kiekviena delegacija laikoma
vienu Komiteto nariu. Kiekviena valstybė narė priima sprendimą
dėl savo delegacijos sudėties ir apie ją praneša pirmininkui.
2.           Pirmininkui pritarus,
delegacijas atitinkamos valstybės narės sąskaita gali
lydėti nevyriausybiniai ekspertai. 
Per pagrįstą laikotarpį ir likus ne
mažiau kaip penkioms kalendorinėms dienoms iki Komiteto posėdžio
dienos pirmininkui suteikiama tokia informacija:
(a)         
kiekvienos delegacijos sudėtis, išskyrus tuos
atvejus, kai pirmininkui ta sudėtis jau žinoma;
(b)         
visų delegacijas lydinčių
ekspertų vardai bei pavardės ir pareigos, taip pat priežastys,
dėl kurių jų dalyvavimas būtinas.
Jei pirmininkas iki atitinkamo Komiteto
posėdžio nepaprieštarauja dėl eksperto dalyvavimo, laikoma, kad
leidimas yra suteiktas.
3.           Prireikus delegacija gali
atstovauti daugiausiai dar vienai valstybei narei. Delegacija, kuriai
atstovaujama, raštu informuoja Komiteto pirmininką ne vėliau kaip iki
posėdžio pradžios.
4.           Kvorumas, kurio reikia, kad
Komiteto svarstymai būtų galiojantys, yra toks, kuris leidžia
kvalifikuota balsų dauguma priimti nuomonę pagal 11-ojo EPF
įgyvendinimo reglamento 14 straipsnio 3 ir 4 dalis.
10 straipsnis
Trečiosios
šalys ir ekspertai
1.           Stojančiųjų
šalių atstovai kviečiami dalyvauti Komiteto posėdžiuose nuo Stojimo
sutarties pasirašymo dienos.
2.           Savo iniciatyva arba komiteto
nario prašymu pirmininkas gali nuspręsti pakviesti kitų
trečiųjų šalių atstovus ar kitus ekspertus pasisakyti
konkrečiais klausimais. Tačiau jų dalyvavimui posėdyje
valstybės narės gali paprieštarauti paprastąja balsų
dauguma.
3.           1 ir 2 dalyse ir
9 straipsnio 2 dalyje paminėti trečiųjų
šalių atstovai ir ekspertai Komitetui balsuojant nedalyvauja ir patys
nebalsuoja.
11 straipsnis
Rašytinė
procedūra
1.           Tinkamai pagrįstais
atvejais Komiteto nuomonė pirmininkui gali būti pateikta laikantis
rašytinės procedūros. Pirmininkas siunčia Komiteto nariams
priemonių projektą ir atsižvelgdamas į klausimo skubumą
nustato terminą nuomonei pateikti.
Delegacijos savo poziciją turi pareikšti per
21 darbo dieną nuo pasiūlymų išsiuntimo. Laikoma, kad bet kuri
Komiteto delegacija, iki rašte nustatytos datos nepareiškusi prieštaravimo ar
ketinimo susilaikyti, tyliu sutikimu pritarė pasiūlymui. 
Skubos ar ypatingos skubos atvejais taikomi tokie
patys terminai, kokie nustatyti 5 straipsnio 2 ir 3 dalyse. Skubos ar ypatingos
skubos atvejus Komisija privalo tinkamai pagrįsti raštu. 
2.           Tačiau jei Komiteto
narys reikalauja, kad priemonių projektas būtų svarstomas
Komiteto posėdyje, rašytinė procedūra nutraukiama ir siūlomų
priemonių klausimas perkeliamas į kitą Komiteto
posėdį.
3.           Komisija nedelsdama ir ne
vėliau kaip per 14 kalendorinių dienų po termino pabaigos
informuoja Komiteto narius apie rašytinės procedūros rezultatus.
12 straipsnis
Sekretoriato
pagalba
Sekretoriato paslaugas Komitetui teikia
Komisija.
13 straipsnis
Posėdžių
protokolas ir trumpa ataskaita
Prižiūrint pirmininkui rengiamame
kiekvieno posėdžio protokole įrašomos dėl siūlomų
priemonių pareikštos nuomonės bei posėdžio metu išdėstytos
pozicijos. Protokolas Komiteto nariams išsiunčiamas nedelsiant ir ne
vėliau kaip per 1 mėnesį nuo posėdžio dienos.
Rašytinės pastabos, kurių
delegacijos gali turėti dėl to protokolo, siunčiamos
pirmininkui. Komitetas apie tai informuojamas; jei kyla nesutarimų,
Komitetas aptaria siūlomą pakeitimą. Nepavykus susitarti,
siūlomas pakeitimas pridedamas prie protokolo.
14 straipsnis
Dalyvių
sąrašas
1.           Kiekviename posėdyje
pirmininkas sudaro dalyvių sąrašą, kuriame nurodomos
institucijos ar organizacijos, kurioms priklauso dalyviai. Dalyvių
sąrašas dalyviams pateikiamas posėdžio metu.
2.           Kiekvieno posėdžio
pradžioje delegacija, dėl kurios dalyvavimo Komiteto darbe gali kilti
interesų konfliktas nagrinėjant kurį nors darbotvarkės
punktą, turi apie tai pranešti pirmininkui, o bet kuris valstybių
narių paskirtas asmuo ir ekspertai, kuriems pirmininkas, laikydamasis 9
straipsnio 2 dalies ir 10 straipsnio 2 dalies, leido dalyvauti posėdyje,
taip pat trečiųjų šalių atstovai, kurie pakviesti dalyvauti
posėdyje pagal 10 straipsnį, informuoja pirmininką apie bet
kokį interesų konfliktą, susijusį su konkrečiu
darbotvarkės klausimu.
Kilus tokiam interesų konfliktui, pirmininko
prašymu atitinkamas asmuo nedalyvauja posėdyje, kol svarstomi atitinkami
darbotvarkės klausimai.
15 straipsnis
Korespondencija
1.           Su Komitetu susijusi
korespondencija siunčiama Komisijai, adresatu nurodant Komiteto
sekretoriatą.
2.           Delegacijoms skirtą
korespondenciją sekretoriatas taip pat siunčia atitinkamos
valstybės narės nuolatinei atstovybei greičiausiu ir patikimiausiu
elektroniniu būdu. Jei nuolatinė atstovybė Komisijai nurodo
specialų pagrindinį su komitetų darbu susijusiai
korespondencijai skirtą elektroninio pašto adresą, tas adresas
naudojamas korespondencijos tikslais. Be to, korespondencija gali būti
siunčiama tiesiogiai asmenims, valstybių narių paskirtiems joms
atstovauti Komitete.
3.           Išskyrus išimtines
aplinkybes, Komisijos ir delegacijų tarpusavio korespondencija
siunčiama tam skirtomis elektroninėmis priemonėmis.
16 straipsnis
Susipažinimas
su dokumentais ir konfidencialumas
1.           Prašymai susipažinti su
Komiteto dokumentais nagrinėjami pagal Europos Parlamento ir Tarybos
reglamentą (EB) Nr. 1049/2001[3].
Sprendimą dėl prašymų susipažinti su tais dokumentais priima
Komisija pagal savo darbo tvarkos taisykles, kurios iš dalies pakeistos
Sprendimu 2001/937/EB, EAPB, Euratomas[4].
Jeigu prašymas skirtas valstybei narei, ji taiko Reglamento (EB) Nr. 1049/2001
5 straipsnį.
2.           Komiteto diskusijos yra
konfidencialios.
3.           Komiteto nariams, ekspertams
ir trečiųjų šalių atstovams pateikti dokumentai yra
konfidencialūs, nebent galimybė susipažinti su tais dokumentais
suteikta pagal 1 dalį arba Komisija tuos dokumentus yra paviešinusi kitu
būdu.
4.           Komiteto nariai, ekspertai ir
trečiųjų šalių atstovai privalo laikytis šiame straipsnyje
nustatytų konfidencialumo įpareigojimų. Pirmininkas užtikrina,
kad ekspertai ir trečiųjų šalių atstovai būtų
informuoti apie jiems taikomus konfidencialumo reikalavimus.
17 straipsnis
Asmens duomenų apsauga
Komitetas ir jo darbo grupės asmens duomenis
tvarko laikydamiesi Europos Parlamento ir Tarybos reglamento (EB)
Nr. 45/2001 dėl asmenų apsaugos Bendrijos institucijoms ir
įstaigoms tvarkant asmens duomenis ir laisvo tokių duomenų
judėjimo[5]
ir už tai atsako pirmininkas kaip duomenų valdytojas pagal to reglamento 2
straipsnio d punktą.
18 straipsnis
Einamosios
išlaidos
1.           Komiteto einamąsias
išlaidas, įskaitant vieno kiekvienos valstybės narės dalyvio
kelionės išlaidas, apmoka Komisija.
Jei skirtas finansinis asignavimas leidžia,
Komisija padengia dviejų delegacijos narių, kurie dėl to
pateikia prašymą, kelionės išlaidas, neviršijančias to
asignavimo.
2.           Komisija suteikia Komitetui
patalpas ir jo darbui reikalingus materialinius išteklius.
[1]               Įterpti
nuorodą į Tarybos reglamentą dėl 11-ojo Europos plėtros
fondo įgyvendinimo (OL …).
[2]               2013 m. lapkričio 25 d. Tarybos sprendimas
2013/755/ES dėl užjūrio šalių bei teritorijų ir Europos
Sąjungos asociacijos (Užjūrio asociacijos sprendimas), OL L 344, 2013
12 19.
[3]               2001 m. gegužės 30 d. Europos Parlamento ir Tarybos
reglamentas (EB) Nr. 1049/2001 dėl galimybės visuomenei susipažinti
su Europos Parlamento, Tarybos ir Komisijos dokumentais, OL L 145,
2001 5 31, p. 43.
[4]               OL L 345, 2001 12 29, p. 94.
[5]               OL L 8, 2001 1 12, p. 1.